ชาเพื่อลดปวด ชาไว้ก่อนปวด
เวลาคุณประคบเย็นที่ผิวหนัง หลอดเลือดจะหดตัว ทำให้เลือดไปเลี้ยงบริเวณดังกล่าวน้อยลง ช่วยบรรเทาอาการปวดบวม ระคายเคือง และกล้ามเนื้อกระตุกเกร็งได้ เหมาะมากสำหรับรักษาอาการฟกช้ำดำเขียวและอาการบาดเจ็บเล็กๆ น้อยๆ ทั่วไป  ถ้าในช่องฟรีซไม่มีเจลแพ็ค ให้ใช้ถุงใส่น้ำแข็งหรือถุงผักแช่แข็งแทน ให้เอาผ้าห่อก่อน อย่าใช้ประคบที่ผิวโดยตรง น้ำแข็งจะได้ไม่กัด ประคบประมาณ 20 นาทีแล้วเอาออกให้ผิวอุ่นขึ้นหน่อย รอ 10 นาทีแล้วค่อยประคบใหม่ถ้าจำเป็น แบบครีมมีขายตามร้านขายยาทั่วไป ช่วยบรรเทาอาการแดดเผา แสบร้อน แมลงสัตว์กัดต่อย และแผลถลอกอื่นๆ แต่ถ้าเป็นคนท้อง ให้นมลูก เป็นเด็ก หรือคนชรา ต้องปรึกษาคุณหมอก่อน รวมถึงกรณีที่คุณกินยา (ทั้งแผนปัจจุบันและสมุนไพร) หรืออาหารเสริมตัวอื่นอยู่ด้วย ที่สำคัญต้องศึกษาวิธิใช้บนฉลากอย่างเคร่งครัด  ตามร้านขายยาทั่วไปมีทั้งแบบสเปรย์ ขึ้ผึ้งยา ครีม แผ่นแปะ แล้วก็แบบพลาสเตอร์สำเร็จรูป ตัวยาที่ใช้ก็เช่น benzocaine, benzocaine กับ methol, butamben, dibucaine, lidocaine, pramoxine, pramoxine กับ methol, tetracaine หรือ tetracaine กับ methol เป็นต้น ถ้าไม่แน่ใจเรื่องปริมาณหรือวิธีการใช้ ให้ปรึกษาคุณหมอจะดีที่สุด คุณหมอจะได้แนะนำให้ตามเคสของคุณรวมถึงประวัติการรักษา ดูให้ดีว่าหมดอายุวันไหน ห้ามใช้ยาที่หมดอายุแล้วเด็ดขาด ถ้าใช้เป็นอาทิตย์แล้วไม่ดีขึ้น ให้หยุดยาแล้วปรึกษาคุณหมอด่วน รวมถึงกรณีที่บริเวณนั้นติดเชื้อ มีผื่นคัน แสบร้อน หรือปวดแปลบขึ้นมา ถ้าใช้ยาเกินขนาดอาจมีอาการสายตาพร่าเลือน มึนงง ชักเกร็ง วิงเวียน ครั่นเนื้อครั่นตัว ร้อน/หนาวไป ชา ปวดหัว เหงื่อแตก หูลั่น หัวใจเต้นชาหรือผิดปกติ หายใจลำบาก หรือง่วงนอนเป็นต้น ถ้าคุณมีอาการที่ว่าให้รีบไปโรงพยาบาลด่วนหรือโทรเรียกรถพยาบาลทันที ยาแก้อักเสบที่ไม่ใช่สเตียรอยด์ หรือ NSAID (Non-steroidal anti-inflammatory drugs) ช่วยบรรเทาอาการปวดของโรคข้ออักเสบ (arthritis) ปวดกล้ามเนื้อ ปวดฟัน ไข้ โรคเกาต์ ปวดหลัง ปวดหัว และปวดท้องเมนส์ได้ และหาซื้อได้ง่ายตามร้านขายยาทั่วไป บางตัวแค่ 2 - 3 ชั่วโมงก็เห็นผลแล้ว แต่ห้ามใช้ติดต่อกันเกิน 2 - 3 วันโดยไม่ปรึกษาแพทย์ซะก่อน โดยเฉพาะถ้าคุณท้อง ให้นมลูก ใช้ยานี้รักษาเด็ก หรือกินยา สมุนไพร หรืออาหารเสริมตัวอื่นร่วมด้วย  ตัวยาที่นิยมก็เช่น แอสไพริน (Anacin, Bayer, Excedrin), ketoprofen (Orudis KT), ibuprofen (Motrin, Advil, Nuprin) และ naproxen sodium (Aleve) เป็นต้น ไม่ควรให้เด็กหรือวัยรุ่นกินยาแอสไพริน เพราะมีความเสี่ยงเรื่องโรค Reye’s syndrome ห้ามกินยาพวกนี้โดยไม่ปรึกษาแพทย์ ในกรณีที่คุณความดันสูง เป็นเบาหวาน โรคไต โรคตับ แพ้ยา มีแผลในกระเพาะอาหาร เลือดหยุดไหลยาก แอลกอฮอล์ในเลือดสูง มีโรคหัวใจ หอบหืด หรือกินยาตัวอื่นอยู่ที่อาจไปหักล้างกัน อย่างพวก warfarin, lithium, ยาโรคหัวใจ, ยาโรคข้ออักเสบ, วิตามิน และอื่นๆ ผลข้างเคียงที่พบบ่อยคือปวดท้อง ท้องอืดท้องเฟ้อ มีแก๊สในกระเพาะ กรดไหลย้อน อาเจียน ท้องเสีย หรือท้องผูก ถ้ามีอาการที่ว่ามาให้รีบไปหาหมอ Ethyl chloride (Cryogesic) ใช้ฉีดพ่นลงบนผิวหนังก่อนขั้นตอนใดที่อาจทำคุณเจ็บตัว พอสเปรย์ลงบนผิวหนังแล้วจะรู้สึกเย็นเพราะน้ำยาระเหยไป แต่ก็จะอุ่นขึ้นใน 2 - 3 นาทีต่อมา แต่สเปรย์จะช่วยให้ชาเฉพาะตอนผิวหนังยังเย็นอยู่เท่านั้น  เช่นอาจใช้พ่นทันทีก่อนคุณหมอฉีดยาเด็กเป็นต้น ถือว่าใช้แทนยาชาเฉพาะที่ได้ดี ในกรณีที่เด็กแพ้ยาชา ห้ามฉีดพ่นบ่อยหรือในปริมาณที่มากเกินกว่าคุณหมอแนะนำ เพราะอาจเย็นจนกัดผิวได้ ศึกษาและปฏิบัติตามคำแนะนำในการใช้งานอย่างเคร่งครัดเสมอ ถ้าจะใช้กับเด็กหรือคนท้อง/ให้นม ต้องปรึกษาคุณหมอก่อนเสมอ ระวังอย่าให้เข้าตา จมูก ปาก หรือแผลเปิด ถ้าคุณหมอคิดว่าขั้นตอนการรักษาต้องใช้ยาชา ก็อาจมีการทายาชาก่อนลงมือ แต่คุณจะลองปรึกษาขอเปลี่ยนเป็นพลาสเตอร์หรือแผ่นแปะแทนแบบครีมก็ได้ ระวังอย่าให้เข้าตา จมูก ปาก อวัยวะเพศ หรือแผลเปิด ตัวยาที่นิยมใช้มี 2 ตัว คือ  Tetracaine (Ametop Gel) เป็นเจลใช้ทาทิ้งไว้ที่ผิวหนัง 30 - 45 นาที แล้วเช็ดออกก่อนขั้นตอนการรักษาที่อาจทำคุณเจ็บตัว ผิวบริเวณนั้นจะชาอยู่นานถึง 6 ชั่วโมง ผิวอาจแดงเป็นปื้นบ้างถือว่าปกติ Lidocaine กับ prilocaine (EMLA cream) เป็นเนื้อครีมใช้ทาทิ้งไว้ที่ผิวหนัง 1 ชั่วโมงแล้วเช็ดออกก่อนขั้นตอนการรักษาที่อาจทำคุณเจ็บตัว ผิวบริเวณนั้นจะชาอยู่ประมาณ 2 ชั่วโมง ผลข้างเคียงคือผิวดูซีดขาวขึ้น ถ้าคุณหมอคิดว่าการฉีดหรือพ่นยาชาภายนอกไม่เพียงพอ ก็อาจแนะนำให้ฉีดยาชาที่ออกฤทธิ์บริเวณกว้างกว่าแทน นิยมใช้ในการผ่าตัดที่ลงลึกกว่าผิวหนัง อย่างการศัลยกรรม หรือการคลอดลูก ตัวยาที่นิยมใช้ก็เช่น  การให้ยาระงับความรู้สึกเฉพาะส่วน (regional anaesthetic) แบบนี้ไม่ทำให้คุณสลบ แต่ตัวจะชา ไม่ใช่แค่ชาบางจุด ส่วนใหญ่ใช้วิธีฉีดเข้าไปในตัว อย่างตอนจะคลอดลูกก็ต้องมีการบล็อคหลัง (epidural anesthesia) ซึ่งก็ถือเป็นการให้ยาระงับความรู้สึกเฉพาะส่วน เพราะทำให้ครึ่งตัวล่างหมดความรู้สึก การให้ยาระงับความรู้สึกทั่วร่าง (General anesthesia) นิยมใช้ในการผ่าตัดหรือศัลยกรรม โดยใช้วิธีฉีดยาเข้าเส้นเลือดดำ หรือหายใจเอาแก๊สเข้าไปให้สลบ ผลข้างเคียงก็เช่น คลื่นไส้ อาเจียน เจ็บคอ คอแห้ง หนาวสั่น และอ่อนเพลีย
ใช้ถุงน้ำแข็งหรือเจลแพ็ค. สำหรับจุดเล็กๆ ให้ทายาชาภายนอก. กินยาแก้ปวด. ปรึกษาคุณหมอเรื่องใช้คูลลิ่งสเปรย์. ปรึกษาคุณหมอเรื่องทายาชาภายนอก. ปรึกษาคุณหมอเรื่องใช้ยาชาแบบอื่น.
https://www.wikihow.com/Numb-Skin https://www.wikihow.com/Numb-Skin
Relieving Pain Preventing Future Pain